"Divlji zapad" na rodeu u Hjustonu
Nova ovogodišnja disciplina povezuje posetioce sa kaubojima na Divljem zapadu prikazanim u vesternima
Ono što većina ljudi svake godine dolazi da vidi na rodeu su kauboji koji se nadmeću u disciplinama kao što je jahanje neukroćenog konja ili bika, bacanje lasa i jahanje na buretu. Organizatori rodea su tim disciplinama učvrstili bazu odanih obožavalaca. Međutim ove godine, dodali su i neke nove discipline, među kojima je i jedna koja nas vraća u staro vreme vesterna – kaubojsko nadmetanje u pucanju. U toj disciplini, jahači u galopu nastoje da pogode balone. Iako se to retko događalo na istorijskom Divljem zapadu, pucanje sa konja je postalo uobičajeno u holivudskim prikazima tog vremena, kao što je „Tombstoun“. Takvi filmovi su inspirisali Džima Rodžersa, predsednika Udruženja za kaubojsko pucanje sa konja, da započne ovu disciplinu pre više od 20 godina. „ Ali u ovoj disciplini niko ne strada. Jedine žrtve su baloni. S obzirom da je za jahanje u galopu oko mete potrebna velika veština, a ne fizička snaga, ova jahačka disciplina je privukla mnogo žena, među kojima je i Eni Bjanko. Za pištolje se koristi specijalna municija napunjena crnim barutom, koja stvara vatru i dim, ali ne izbacuje metak. Pucanje balona izazivaju varnice iz cevi pištolja. Osim kada jahač promaši metu. Deni Čepmen se takmiči već 15 godina. On kaže da takmičari koriste revolvere slične onim koji su se koristili na starom Divljem zapadu. Na nekim takmičenjima se koriste i puške. Fascinirani su i gledaoci. U svakom slučaju, kauboji koji su vrsni jahači i sjajni strelci, nadaju se da će postati godišnja atrakcija na najvećem sajmu stoke i rodeu na svetu.